Itzy

ITZY係南韓女子流行音樂組合，隸屬JYP娛樂，2019年2月12號出道。現任成員包括黃禮志、崔智壽、申留眞、李彩領同申有娜。

ITZY嘅擁躉叫「MIDZY」，有ITZY只信MIDZY嘅意思。

成員簡介 
禮志，全名黃禮志，2000年5月26號喺首爾出世，喺團入面負責做隊長同埋主舞。禮志喺2018年經2PM俊昊推薦，參加咗SBS嘅選秀節目《The Fan》，最後喺第七集十強止步。

Lia，全名崔智壽，2000年7月21號喺仁川廣域市出世，係ITZY嘅主唱。

留真，全名申留真，2001年4月17號喺首爾出世，係ITZY嘅中心主同埋Rapper。留真喺2017年參加選秀節目《MIXNINE》，最尾做咗少女組嘅第一名，但少男組總分高過少女組，所以少女組唔可以出道，留真返翻去JYP做練習生。

彩領，全名李彩領，2001年6月5號喺京畿道龍仁市出世，係ITZY嘅主舞同埋副唱。彩領喺2013年同姐姐李彩演一齊參加《K-pop Star 3》，雖然入唔到總決賽，但同JyP娛樂簽咗約。彩領2015年參加JYP娛樂同Mnet合作嘅選秀節目《SIXTEEN》，爭取出道成為係JYP娛樂新女團「TWICE」嘅成員，但喺節目最後一集被淘汰。

忙內有娜，全名申有娜，2003年12月9號喺京畿道水原市出世，係ITZY嘅副唱。

音樂作品

迷你專輯 
2019-07-29《IT'z ICY》
2020-03-09《IT'z ME》
2020-08-17《Not Shy》

拎 
 ITZY 官方網站

ITZY YouTube帳戶
 ITZY VLIVE帳戶
 ITZY 官方Spotify

南韓流行音樂組合